CELEX: 32019D0568
Language: lv
Date: 2019-04-08 00:00:00
Title: Padomes Īstenošanas lēmums (ES) 2019/568 (2019. gada 8. aprīlis) par Vienotās noregulējuma valdes locekļa iecelšanu

10.4.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 99/38
               
            
         PADOMES ĪSTENOŠANAS LĒMUMS (ES) 2019/568
         (2019. gada 8. aprīlis)
         par Vienotās noregulējuma valdes locekļa iecelšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 806/2014 (2014. gada 15. jūlijs), ar ko izveido vienādus noteikumus un vienotu procedūru kredītiestāžu un noteiktu ieguldījumu brokeru sabiedrību noregulējumam, izmantojot vienotu noregulējuma mehānismu un vienotu banku noregulējuma fondu, un groza Regulu (ES) Nr. 1093/2010 (1), un jo īpaši tās 56. panta 6. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Pēc Vienotās noregulējuma valdes (“valde”) uzklausīšanas Komisija 2018. gada 5. decembra plenārsēdē pieņēma valdes locekļu amata kandidātu sarakstu un nosūtīja to Eiropas Parlamentam.
                  
               
                     (2)
                  
                  
                     Padome par kandidātu sarakstu tika informēta tajā pašā dienā.
                  
               
                     (3)
                  
                  
                     Ievērojot Regulas (ES) Nr. 806/2014 56. panta 5. punktu, pilna laika valdes locekļu pilnvaru laiks ir pieci gadi.
                  
               
                     (4)
                  
                  
                     Komisija 2019. gada 30. janvārī pieņēma priekšlikumu iecelt Sebastiano LAVIOLA par valdes locekli un iesniedza šo priekšlikumu Eiropas Parlamentam apstiprināšanai.
                  
               
                     (5)
                  
                  
                     Eiropas Parlaments minēto priekšlikumu apstiprināja 2019. gada 14. martā,
                  
               IR PIEŅĒMUSI ŠO LĒMUMU.
         
            1. pants
            Ar šo Sebastiano LAVIOLA kungs tiek iecelts par Vienotās noregulējuma valdes locekli ar pilnu slodzi uz piecu gadu pilnvaru termiņu no 2019. gada 1. maija.
         
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Luksemburgā, 2019. gada 8. aprīlī
            
               
                  Padomes vārdā –
               
               
                  priekšsēdētāja
               
               F. MOGHERINI
            
         
         
            (1)  OV L 225, 30.7.2014., 1. lpp.